wickkiey/tamil-wikipedia-markdown huggingface dataset:
# டைகீட்டோன்

எளிய டைகீட்டோன் சேர்மம்]]  

**டைகீட்டோன் அல்லது டையோன்** *(Diketone or Dione)* என்பது இரண்டு கீட்டோன் வேதி வினைக்குழுக்களைக் கொண்டிருக்கும் ஒரு மூலக்கூறைக் குறிக்கும். எளிய டைகீட்டோனுக்கு டை அசிட்டைலை உதாரணமாகக் கூறுவர். 2,3-பியூட்டேன்டையோன் என்ற பெயராலும் இச்சேர்மம் அழைக்கப்படுகிறது. டைஅசிட்டைல், அசிட்டைலசிட்டோன், எக்சேன்-2,5-டையோன் என்பவை முறையே 1,2-, 1,3-, 1,4-டைகீட்டோன்களுக்கு எடுத்துக்காட்டுகளாகும். டைமெடோன் வளைய டைகீட்டோனுக்கு எடுத்துக்காட்டாகும்.  

## 1,2-டைகீட்டோன்

பை அசிட்டைல் என்ற டைகீட்டோன் (CH3C(O)C(O)CH3), 1,2-டைகீட்டோன் வகைப்பாட்டில் முக்கியமான ஒரு சேர்மமாகும். டையால்களை ஐதரசன் நீக்கம் செய்வதன் மூலம் இத்தகைய சேர்மங்களைத் தயாரிக்கலாம்:  

யூரியா, தயோயூரியா போன்ற பல இருசெயல் மின்னணு மிகுபொருட்களுடன் 1,2-டைகீட்டோன் ஒடுக்கமடைந்து பல்லின வளையங்களைக் கொடுக்கிறது. இவ்வாறே அரோமாட்டிக் அமீன்களுடன் ஒடுக்கமடைந்து இவை டைகீட்டமின் ஈந்தணைவிகளாக மாற்றப்படுகின்றன.  

## 1,3-டைகீட்டோன்

அசிட்டைலசிட்டோன் (CH3C(O)CH2C(O)CH3) என்ற டைகீட்டோன், 1,3-டைகீட்டோன் வகைப்பாட்டில் ஒரு முக்கியமான சேர்மமாகும். ஐசோபுரோப்பீனைலசிட்டேட்டை வெப்ப மறுசீராக்கல் வினைக்கு உட்படுத்தி இதைத் தயாரிக்க இயலும்  

:CH<sub>2</sub>(CH<sub>3</sub>)COC(O)Me → MeC(O)CH<sub>2</sub>C(O)Me  

பாரம்பரியமாக 1,3-டைகீட்டோன்கள் கீட்டோன்களுடன் எசுத்தர்கள் சேர்த்து ஒடுக்குவதன் மூலமே தயாரிக்கப்பட்டன.  
ஈனோல் அல்லது ஈனோலேட்டுகள் மற்ற கார்பனைல் குழுக்களுடன் இணைந்திருப்பதால் 1,3-டைகீட்டோன்கள் இவைகளாக இருக்கும் வாய்ப்புகள் உள்ளன, மற்றும் ஆறு உறுப்பினர் சங்கிலி சேர்மமாக உருவாகும் நிலைத்தன்மையைப் பெறுகின்றன. (ஈனால் எனில் ஐதரசன் பிணைகிறது. ஈனோலேட்டு எனில் எதிரயனியைப் பெறுகிறது)  

:  

மற்ற டைகீட்டோன்களைப் போலவே 1,3-டைகீட்டோன்களும் பல்லின வளையங்கள் தயாரிப்பில் பன்முக முன்னோடிகளாக விளங்குகின்றன. உதாரணமாக ஐதரசீன் ஒடுக்கமடைந்து பைரசோல்களைத் தருகிறது. 1,3-டைகீட்டோன்களில் தயாரிக்கப்படும் இணைகாரம் உலோக அசிட்டைலசிட்டோனேட்டு அணைவுச் சேர்மங்களாக உருவாகின்றது.  
டிமாயோ வினையில் 1,3-டைகீட்டோன்கள் ஆல்க்கீன்களுடன் வினைபுரிந்து ஒளிவேதியியல் பெரிசைக்ளிக் மறுசீரமைப்பு மூலம் பதிலீடு செய்யப்பட்ட 1,5-டைகீட்டோன்கள் உருவாகின்றன.  

## 1,4-டைகீட்டோன்

கார்பனைல் குழுக்களை இரு மெத்திலீன் குழுக்கள் பிரிக்கின்ற டைகீட்டோன்கள் குறிப்பாக அவற்றின் ஈனோல் அமைப்பு மாற்றியன்களுடன் இருப்பவை 1,4-டைகீட்டோன்கள் எனப்படுகின்றன. பால்-கினார் தொகுப்பு வினையில் இவை பயனுள்ள முன்னோடிச் சேர்மங்களாக உள்ளன. பியூரான்கள், பிரோல்கள், தயோபீன்கள் முதலானவை இத்தொகுப்பு வினையில் தயாரிக்கப்படுகின்றன.  

:  

1,4-டைகீட்டோன்கள் மற்றும் இதனுடன் தொடர்புடைய தளப்பொருட்கள் ஐதரசீன்களுடன் வினைபுரிந்து ஈரைதரோபிரிடசீன்களைத் தருகின்றன. பின்னர் இவை பிரிடசீன்களாக மாற்றப்படுகின்றன.  

## பிற டைகீட்டோன்கள்

கார்பனைல் குழுக்களை மூன்று அல்லது அதற்கு மேற்பட்ட மெத்திலீன் குழுக்கள் பிரிக்கின்ற டைகீட்டோன் வினைகள் எளிய கீட்டோன்களின் வினைகள் போல உள்ளன. மூலக்கூற்றிடை ஆல்டால் குறுக்க வினையில் இந்த நீள கீட்டோன்கள் பொதுவாக ஈடுபடுகின்றன.  

## ஐரோப்பிய யூனியன் வகைப்பாடு

2004 ஆம் ஆண்டில் ஐரோப்பிய யூனியன் அமைப்பு நறுமணமூட்டும் கூட்டுப்பொருட்களை ஒன்றிணைத்து வகைப்படுத்தியது. இக்குழுவில் டைகீட்டோன்கள் இடம்பெற்றன. அசிட்டைலசிட்டோன் ஒரு மரபணுச்சிதைவுப் பொருள் என்பதால் அனுமதிக்கப்பட்ட நறுமணப் பொருட்கள் பட்டியலிலிருந்து நீக்கப்பட்டது. 1999 ஆம் ஆண்டில் அனுமதிக்கப்பட்ட நறுமணப் பொருட்களின் பட்டியல் ஏற்றுக் கொள்ளப்பட்டது.  

## இவற்றையும் காண்க
- டிரைகீட்டோன்
# குரோமிக் அமில மின்கலம்


**குரோமிக் அமில மின்கலமானது **(Chromic acid cell) குரோமிக் அமிலத்தை முனைவாக்கமகற்றியாகப் பயன்படுத்தும் ஒரு முதன்மை மின்கலமாகும்.  வழக்கமாக, பொட்டாசியம் டைகுரோமேட்டு கரைசலை கந்தக அமிலம் கொண்டு அமிலத்தன்மை பெறச்செய்யும் போது குரோமிக் அமிலமானது பெறப்படுகிறது. பொட்டாசியம் டைகுரோமேட்டின் பழைய பெயர் பொட்டாசியம் பைகுரோமேட் ஆகும். இதன் காரணமாக இந்த முதன்மை மின்கலம் பைகுரோமேட்டு மின்கலம் என அழைக்கப்படுகிறது. இந்த மின்கலம் தற்போதைய நிலையில் பயன்பாட்டில் இல்லையென்றாலும் கூட வரலாற்று நோக்கில் இதை அறிந்து கொள்ளலாம்.  

## வரலாறு

## அமைப்பு
மின்கலத்தின் முதன்மை பாகங்கள்:  
- நேர்மின்வாய், துத்தநாகம்
- மின்பகுளி, நீர்த்த கந்தக அமிலம்
- முனைவாக்கமகற்றி, குரோமிக் அமிலம்
- எதிர்மின்வாய், கார்பன்
இந்த மின்கலமானது இரண்டு வடிவங்களில் அமைக்கப்பட்டிருந்தது. முதல் வகையானது ஒற்றை திரவ வகையாகவும் (போக்கென்டிராப் என்பவர்  பெயரை நினைவுபடுத்தும் விதமாக), இரண்டாவது வகையானது, இரண்டு திரவ வகையாகவும் (புல்லர் என்பவரை நினைவுபடுத்தும் விதமாக) வடிவமைக்கப்பட்டிருந்தன. இந்த இரண்டு மின்கலங்களிலும், மின்கலத்தின்  மின்னழுத்தமானது 2 வோல்ட்டுகள் வரை மட்டுமேயாகும்.  

### போக்கென்டிராப் மின்கலம்
மின்கலமானது இரண்டு கார்பன் தகடுகளுக்கு இடையில் ஒரு துத்தநாகத் தகடு கொண்ட ஒரு நீண்ட கழுத்தையுடைய கண்ணாடி பாட்டிலில் அமைக்கப்பட்டது. மின்னாற்பகுப்பு மற்றும் டிஸ்போலரைசர் கலந்திருந்தது. கலவை பயன்பாட்டில் இல்லாதபோதும் இந்த கலவையைத் துத்தநாக தகடு கலைத்துவிடும், எனவே திரவத்திலிருந்து துத்தநாகத் தகடுகளை தூக்கி, பாட்டில் கழுத்தில் வைப்பதற்கு ஒரு வழிமுறை இருந்தது.  

### புல்லர் மின்கலம் (Fuller cell)
புல்லர் மின்கலம் (Fuller cell), கண்ணாடி அல்லது பளபளப்பான மண் பாத்திரத்தில் அமைக்கப்பட்டிருந்தது. இக்கலன் குரோமிக் அமிலக் கரைசல், கார்பன் தட்டு மற்றும் ஒரு நுண்துளைகளையுடைய மண் பானை ஆகியவற்றை உள்ளடக்கியது. நுண்ணிய துளைகளைக் கொண்ட மண் கலமானது, கந்தக அமிலம், துத்தநாகத் தண்டு, மற்றும் சிறிய அளவு பாதரசம் ஆகியவற்றைக் கொண்டுள்ளது. இந்த பாதரசம் துத்தநாகத்துடன் ஒரு இரசக்கலவையை உருவாக்கி, இந்த இடத்தில் நடக்கும் வினையின் வேகத்தைக் குறைக்கிறது. அதாவது, மின்கலமானது பயன்பாட்டில் இல்லாதபோது, துத்தநாகமானது வீணான முறையில் கரைவதைக் குறைக்கிறது.
# ஆடுதுறை - 2 (நெல்)



**ஏ டி டீ - 2** (*ADT 2*) பிரபலமாக **வெள்ளை சிறுமணி** (*White sirumani*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள தமிழகத்தின் தஞ்சை மாவட்டத்தில் சாகுபடி செய்ய ஏற்றதும், சாப்பாட்டிற்கு உகந்ததுமாக கூறப்படும் ஏ டி டீ - 2 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்நெல் இரகம் ஒரு ஏக்கருக்கு 3400 கிலோவரை (* 3.4 t/ha*) மகசூல் தரக்கூடியது.
- இதன் தானியமணிகள் தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இது ஏ டி டீ - 1 இன் நெல்லை விடவும் சிறந்ததாக கருதப்படுகிறது.
- இவ்வகை நெற்பயிர், சம்பா மற்றும் தாளடி பருவத்திற்கு மிகவும் உகந்ததாக கூறப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# டிரைகீட்டோன்



**டிரைகீட்டோன் அல்லது டிரையோன்** *(Triketone or Trione)* என்பது மூன்று கீட்டோன் வேதி வினைக்குழுக்களைக் கொண்டிருக்கும் ஒரு மூலக்கூறைக் குறிக்கும்.  

வளையபுரோப்பேன்டிரையோன், பார்பிட்யூரிக் அமிலம், டிரையசீன் சயனூரிக் அமிலம் போன்றவை எளிய டிரைகீட்டோன்களாகும். குரோகோனிக் அமிலத்தில் ஐதராக்சி குழுக்கள் உள்ளன. நின்னைதரீனில் ஒரு கீட்டோன் குழு நீரேற்றப்பட்டிருக்கும்.  

டிரையூரெட் உள்ளிட்ட நேரியல் டிரைகீட்டோன் சேர்மங்கள் அடுத்தடுத்த மூன்று கார்பனைல் குழுக்களுடன் மெசுவாக்சாலிக் அமிலம் மற்றும் டையாக்சோசக்சினிக் அமிலம் ஆகியனவற்ரைக் கொண்டுள்ளன. இவை டைகார்பாக்சிலிக் அமிலங்கள் எனவும் கீட்டோனிக் அமிலங்கள் என்றும்கூடக் கருதப்படுகின்றன. டைபீனைல்டிரைகீட்டோன், டைபீனைல்டெட்ராகீட்டோன் மற்றும் டிரைகீட்டோபென்டேன் உள்ளிட்ட டிரைகீட்டோன்கள் 1901 ஆம் ஆண்டுகளில் அறியப்பட்டவையாகும் .  

## இவற்றையும் காண்க
- டைகீட்டோன்
# பெட்டிப்பூட்டு இயக்கம்


**பெட்டிப்பூட்டு இயக்கம்** (ஆங்கிலம்: boxlock action, *பாக்ஸ்லாக் ஆக்ஷன்*) என்பது, 1875-லிருந்து இரட்டைக்குழல் சிதறுதுமுக்கிகளில் பொதுவாக பிரயோகப்படுத்தப்பட்ட, ஒரு சுத்தியலில்லா இயங்குநுட்பம் ஆகும். முந்தைய வெஸ்ட்லீ ரிச்சர்ட்ஸ் இயங்குநுட்பத்தை அடிப்படையாகக் கொண்டு, ஆன்சன் மற்றும் டீலீ, என்பவர்களால் இந்த இயங்குநுட்பம் உருவாக்கப்பட்டது. இந்த பெட்டிப்பூட்டு இயக்கமானது, மறைத்து வைக்கப்பட்ட, தானே-பின்னுழுத்துக் கொள்ளவல்ல சுத்தியல்களை, உடைவு-இயக்கத்தில் பிரயோகிக்கிறது. ஆரம்பத்தில் பல விளையட்டுவீரர்களும், உற்பத்தியாளர்களும் இதை எதிர்த்தனர், ஆனால் விரைவிலேயே பெட்டிப்பூட்டு இயக்கம், இரட்டைக்குழல் சிதறுதுமுக்கியின் ஆதிக்கமிக்க வடிவம் ஆனது.  

## விரிவுரை
சுத்தியலில்லா இயங்குமுறைகளின், ஒரு நீண்டகால பரிணாமத்தால் வந்தது தான், ஆன்சன் மற்றும் டீலி என்ற இரு துமுக்கிக்கொல்லர்களால் உருவான பெட்டிப்பூட்டு இயக்கம். இவர்கள் 1875-ல் வெஸ்ட்லீ-ரிச்சர்ட்ஸ் நிறுவனத்தில் பணியாற்றிக் கொண்டிருந்தனர். அக்காலத்தில் இருந்த வெளிப்புற சுத்தியல் ரகங்களைவிட குறைவான நகரும் பாகங்களுடைய சுத்தியலில்லாத, ஒரு எளிய, அழகான இயங்குமுறை தான், ஆன்சன் மற்றும் டீலீயின் பங்களிப்பு ஆகும்.  

## மேலும் பார்க்க
- சிதறுதுமுக்கி
# ஆக்சோலினிக் அமிலம்



**ஆக்சோலினிக் அமிலம்** *(Oxolinic acid)* என்பது ஒரு குயினோலோன் எதிர் உயிரியாகும். 1970 களில் சப்பான் நாட்டில் இது தயாரிக்கப்பட்டது . இம்மருந்தை ஐந்து முதல் 10 நாட்கள் வரை வாய்வழியாக 12-20மி.கி/கி.கி மருந்தளவாக கொடுத்து நிர்வகிக்கிறார்கள். நொதி டி.என்.ஏ. கைரேசை தடுத்து இம்மருந்து வேலை செய்கிறது. டோபாமைன் மீளேற்புத் தடுப்பியாகவும், சுண்டெலிகளில் கிளர்வூட்டு விளைவுகளை உண்டாக்கும் பொருளாகவும் இது செயல்படுகிறது .
# மார்கரெட் காக்பர்ன்


யில் மார்கரெட் காக்பர்னின்நினைவிடம்]]  

**மார்கரெட் காக்பர்ன்** (*Margaret Bushby Lascelles Cockburn*, 2 சூலை 1829 – 26 மார்ச் 1928) ஓர் ஓவியரும், தொழில்முறையற்ற பறவையியலாளரும் ஆவார்.  

## வாழ்க்கைக் குறிப்பு
தமிழ்நாட்டில் சேலத்தில் 1829 இல் இவர் பிறந்தார். இவரது தந்தை எம். டி. காக்பர்ன் மாவட்ட அதிகாரியாகப் பணியாற்றினார். 1855 இல் இருந்து நீலகிரியில் வாழ்ந்து வந்தார். மார்கரெட் ஆல்போர்ட்சு தோட்டத்தில் தேயிலை உற்பத்தியில் ஈடுபட்டு பின்னர் உள்ளூர் இயற்கை வரலாற்றை ஆராய்ந்து வந்தார். இவரது பல கட்டுரைகள் ஆலன் ஆக்டவியன் ஹியூமின் ஆக்கங்களில் வெளிவந்துள்ளன. 858 ஆம் ஆண்டு முதல் பறவைகளையும் தாவரங்களையும் படங்களாக வரைய ஆரம்பித்தார். கோத்தகிரியில் இவர் வரைந்த ஓவியங்களை இலண்டன் இயற்கை வரலாற்று அருங்காட்சியகம் 2002 இல் நாட்குறிப்பாக வெளியிட்டது. இவரது பட்டாம்பூச்சிகளின் தொகுப்பு ஒன்றும் இங்கு வைக்கப்பட்டுள்ளது.  

இவர் வரைந்த படங்கள் தொகுக்கப்பட்டு 'நீலகிரி பேர்ட்ஸ் அண்ட் மிஸ்ஸலேனியஸ்' என்ற தலைப்பில் புத்தகமாக வெளியிடப்பட்டது. இவர் பறவைகள் கூடுகட்டும் விதத்தை முறையாக ஆவணப்படுத்தினார். 61 பறவையினங்களின் இனப்பெருக்க முறைகளை ஆவணப்படுத்தினார். இவர் 1928 ஆம் ஆண்டு மார்ச்சு 26 இல் மறைந்தார்.  

இவர் படுகர்களுக்கான முதலாவது பள்ளியை ஆரம்பித்தார். கோத்தகிரியில் 1867 இல் தேவாலயம் ஒன்றை அமைப்பதில் பங்காற்றினார்.  

## இவற்றையும் காண்க
- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# ஏனாநல்லூர்

தமிழ்நாடு, தஞ்சாவூர் மாவட்டம், கும்பகோணம் தாலுகாவில் ஏனாநல்லூர் என்ற கிராமம் உள்ளது.  

## விளக்கப்படங்கள்
ஏனாநல்லூரில் 2001-ல் மக்கள் தொகை கணக்கெடுப்பின்படி, மொத்த மக்கட்தொகை -2079.  ஆண்கள்- 1068 மற்றும் பெண்கள்- 1011 . பாலின விகிதம்  947 ஆக உள்ளது. கல்வியறிவு விகிதம், 69.19.
# புகழ் சில்லத்தூர்

**இந்தியா,தமிழ்நாடு,தஞ்சாவூர் மாவட்டம் ஒரத்தநாடு தாலுக்காவில்  புகழ் சில்லத்தூர் என்ற கிராமம் உள்ளது.   **  

## விளக்கப்படங்கள்
புகழ் சில்லத்தூரில் 2001 மக்கள் தொகை கணக்கெடுப்பின்படி,  மொத்த மக்கள் தொகை- 598  ஆண்கள்- 304  மற்றும் பெண்கள்- 294 . பாலின விகிதம்  967 ஆக இருந்தது. கல்வியறிவு விகிதம்  36.26 உள்ளது.
# கலிஃபோர்னிதின்


**கலிஃபோர்னிதின்** *(Californidine)* என்பது C<sub>21</sub>H<sub>22</sub>NO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஆல்க்கலாய்டு சேர்மமான இது கலிஃபோர்னியா பாப்பி (எசுசொல்சியா கலிஃபோர்னிகா) என்ற பூக்குந்தாவரத்திலிருந்து பிரித்தெடுக்கப்படுகிறது . இதனாலேயே இவ்வேதிப்பொருள் கலிஃபோர்னிதின் என்ற பெயரைப் பெற்றுள்ளது. எசுசொல்சியா என்ற பேரினத்தைச் சேர்ந்த மற்ற தாவரங்களிலிருந்தும் இது பிரித்தெடுக்கப்படுகிறது .
# சோடியம் மெட்டாவனேடேட்டு



**சோடியம் மெட்டாவனேடேட்டு** *(Sodium metavanadate)* என்பது NaVO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் . இது மஞ்சள் நிறத்துடன் நீரில் கரையக்கூடிய திண்ம உப்பாக உள்ளது. மெட்டாமுனிரைட்டு (நீரிலி வடிவம்), முனிரைட்டு (இருநீரேற்று வடிவம்) உள்ளிட்டவை இயற்கையில் காணப்படுகின்றன. இவ்விரண்டுமே அரிய நிலையில் கிடைக்கின்றன. வனெடியம் மற்றும் யுரேனியம் கொண்டுள்ள மணற்பாறைகளில், குறிப்பாக மத்திய, மேற்கு அமெரிக்காவில் மெட்டாமுனிரைட்டு காணப்படுகிறது. பாக்கித்தானிலும், தென் ஆப்பிரிக்காவிலும் முனிரைட்டு கிடைக்கிறது .
# இராமானுஜபுரம், தஞ்சாவூர்



**இராமானுஜபுரம்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.  

## விளக்கப்படங்கள்

இராமானுஜபுரத்தில் 2001 -இல் மக்கட்தொகை கணக்கெடுப்பின்படி மொத்த மக்கள் தொகை- 2217 ஆக இருந்தது. இந்த மக்கள் தொகையில் ஆண்கள்- 1115 என்ற எண்ணிக்கையிலும் பெண்களின் எண்ணிக்கை 1102 ஆகவும் இருந்தது.கல்வியறிவு விகிதம் 56.55 ஆக உள்ளது.
# மதுபாஷானிபுரம்

**இந்தியா,தமிழ்நாடு,தஞ்சாவூர் மாவட்டம்,பட்டுக்கோட்டை தாலுக்காவில் மதுபாஷானிபுரம் என்ற கிராமம் உள்ளது. **  

## விளக்கப்படங்கள்
மதுபாஷானிபுரத்தில்  2001 -ல்  மக்கள் தொகை கணக்கெடுப்பின்படி,  மொத்த மக்கள் தொகை- 1036. ஆண்கள்- 511  மற்றும்  பெண்கள்-525 . பாலின விகிதம்  1027 ஆக இருந்தது.கல்வியறிவு விகிதம்  60.66 உள்ளது..
# தலைகீழ் நுண்நோக்கி

பரிசோதனையில் பயன்படும் தலைகீழ் நுண்ணோக்கி]]  
**தலைகீழ் நுண்நோக்கி** என்பது ஒளி மூலம் மற்றும் ஒளி ஒடுக்கி (Condenser) ஆகியவை மேலேயும், வில்லைத் தொகுப்பு (Lens System) கீழேயும் உள்ள அமைப்பு ஆகும்.  

இது 1850 ஆம் ஆண்டில் துலான் பல்கலைக்கழகத்தின் (முன்னர் லூசியானாவின் மருத்துவக் கல்லூரி என பெயரிடப்பட்டது) பேராசிரியரான சே. லாரன்சு சுமித்தால் கண்டுபிடிக்கப்பட்டது.  

## உருவாக்கும் விதம்
தலைகீழ் நுண்ணோக்கியின் மூலம் காணும் மாதிரி வைக்கும் மேடை நிலையாக (Stage) நகராமல் இருக்கும். வில்லைத் தொகுப்பின் பொருளருகு வில்லையின் குவிய தூரம்  மட்டுமே செங்குத்து அச்சில் சரிசெய்யப்படுகிறது. குவிய தூரத்தை மிக துல்லியமாக சரி செய்ய இரட்டைக் குமிழ் திருகு ஒன்று உள்ளது.  

நுண்ணோக்கியின் அளவைப் பொறுத்து, வேறுபட்ட உருப்பெருக்கங்களையுடைய நான்கு முதல் ஆறு பொருளருகு  வில்லைகளைத் தேவைக்கேற்ப சுழற்றி பொருத்துமாறு  ஒரு அமைப்பு உள்ளது. நுண்ணோக்கியுடன் ஒரு காணொளி கருவி (Video camera),  உடனொளிர்தல் கருவி (Fluorescence illumination), பொதுக்குவிய வரியோட்டக் கருவி (Confocal scanning) இதனுடன் இன்னும் சில கருவிகளும் இணைக்கப்பட்டுள்ளது  

## உயிரியல் பயன்பாடுகள்
வழக்கமான நுண்ணோக்கியில் ஒரு கண்ணாடி படவில்லை (Slides) வழியாகவே உருப்பெருக்கம் காணப்படுகிறது. தலைகீழ் நுண்ணோக்கிகள், ஒரு பெரிய கொள்கலனில் வைக்கப்பட்டுள்ள உயிருள்ள செல்கள் அல்லது உயிரினங்களைக் காண்பதற்கு பயன்படுகிறது. (உதாரணம்: திசு வளர்ப்பு கொள்கலன்)  எடுத்துக்காட்டாக காசநோய் நுண்ணுயிரிகள் எவ்வகை மருந்துகளுக்கு கட்டுப்படுகின்றது போன்று, நேரடியாக பார்க்க வேண்டிய  உருப்பெருக்கங்களைக் காண உதவுகிறது  

## நுண்ணியக்குமுறை
தலைகீழ் நுண்ணோக்கியை நுட்பமாக இயக்க  மிகச் சிறிய உட்கருவிகள் உள்ளன. இவை மாதிரிகளை துல்லியமாகக் காண உதவுகின்றன.
# அகரதிருமாளம்



**அகரதிருமாளம் கிராமம்**, இந்தியாவின் தமிழ்நாட்டின், திருவாரூர் மாவட்டம், நன்னிலம் வட்டம், நன்னிலம் ஊராட்சி ஒன்றியம், அகரதிருமாளம் ஊராட்சியில் அமைந்த ஒரு கிராமம் ஆகும்.  

## மக்கள்தொகை பரம்பல்
அகரத்திருமலத்தில்  2001-ல் மக்கள் தொகை கணக்கெடுப்பின்படி, மொத்த மக்கட் தொகை- 4,177 ஆண்கள்- 2,056 மற்றும் பெண்கள்- 2,121 . பாலின விகிதம்  1032 ஆக இருந்தது. கல்வியறிவு விகிதம்  88.63 உள்ளது.
# தெற்கு கண்ணனூர்



**தெற்கு கண்ணனூர்**, இந்தியா, தமிழ்நாடு, திருச்சிராப்பள்ளி மாவட்டம், மண்ணச்சநல்லூர் வட்டத்திலுள்ள ஒரு பேரூராட்சி ஆகும். இங்கு திருச்சி - சென்னை நெடுஞ்சாலையில் அமைந்த சமயபுரம் மாரியம்மன் கோயில் , ஆனந்தவள்ளி உடனுறை போஜீஸ்வரர் திருக்கோவில், உஜ்ஜையினி ஓம் காளியம்மன் திருக்கோவில் ஆகிய திருக்கோவில்கள் அமையப்பெற்றுள்ளன.  

## அமைவிடம்
திருச்சிராப்பள்ளி - சென்னை நெடுஞ்சாலையில், திருச்சியிலிருந்து 8 கிலோ மீட்டர் தொலைவில் மண்ணச்சநல்லூர் வட்டத்தில் தெற்கு கண்ணனூர் உள்ளது.  

## பேரூராட்சியின் அமைப்பு
4.5 சகிமீ பரப்பும், 15 வார்டுகளும், 61 தெருக்களும் கொண்ட இப்பேரூராட்சி மண்ணச்சநல்லூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது. இப்பேரூராட்சி எஸ்.கண்ணனூர் மேற்கு, எஸ்.கண்ணனூர் கிழக்கு என இரண்டு வருவாய் கிராமங்களில் 9 குக்கிராமங்களை உள்ளடக்கியதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3403 வீடுகளும், 13,073 மக்கள்தொகையும் கொண்டது.  

## கோயில்கள்
- சமயபுரம் மாரியம்மன் கோயில்
# தேசிய குழந்தை உரிமைகள் பாதுகாப்பு ஆணையம்

**தேசிய குழந்தை உரிமைகள் பாதுகாப்பு ஆணையம்** (*National Commission for Protection of Child Rights*) 2005 திசம்பரில் இந்திய நாடாளுமன்றத்தில் இயற்றப்பட்ட குழந்தை உரிமைகள் பாதுகாப்பு சட்டத்தின் அடிப்படையில் அமைக்கப்பட்ட தன்னாட்சி பெற்ற அரசு அமைப்பாகும். இது மத்திய மகளிர் மற்றும் குழந்தைகள் மேம்பாட்டுத் துறையின் கீழ் செயல்படுகிறது. இந்த அமைப்பானது, 2007ஆம் ஆண்டு மார்ச்சு மாதம் செயல்படத் துவங்கியது.  

## குறிக்கோள்
ஐக்கிய நாட்டு சபையின் குழந்தைகள் உரிமைகள் மாநாடு மற்றும் இந்திய அரசமைப்புச் சட்டம் வகுத்துள்ள குழந்தைகளின் உரிமைகள் சட்டங்கள், கொள்கைகள், ஆட்சியமைப்புகள் ஆகியவை முறையாகப் பின்பற்றப்படுதலை உறுதிசெய்தல் இதன் குறிக்கோளாகும். 18 வயது வரையுள்ள அனைவரையும் குழந்தைகளாக இந்த ஆணையம் வரையறுக்கிறது. சுடுதிநரைய்ன்காக்கர் இதன் தற்போதைய தலைவராவார்..  

## பணிகள்
பள்ளிகளில் குழந்தைகளுக்கு ஏற்படும் இன்னல்களைத் தீர்க்க தனி குழுக்கள் அமைக்கப்பட வலியுறுத்துகிறது. இக்குழு குழந்தைகளுக்குத் தரப்படும் உடல் மற்றும் மன அளவிலான துன்புறுத்தல்களை விசாரித்து, 48 மணி நேரத்திற்குள் அவை பற்றி உள்ளூர் அல்லது மாவட்ட சட்ட அமைப்புகளில் புகார் செய்ய நடவடிக்கை எடுக்கிறது..  
## தெரியவந்தவை
பாதிக்கப்பட்ட 6632 குழந்தைகளிடம் ஆய்வு செய்ததில்,ஆசிரியர்களால் கொடுமைப்படுத்தப்பட்டதாக அனைவரும் தெரிவித்தனர். 75 விழுக்காட்டினர் தாங்கள் அடிக்கப்பட்டதாகவும், 69 விழுக்காட்டினர் கன்னத்தில் அறையப்பட்டதாகவும், 0.4 விழுக்காட்டினர் மின்னதிர்ச்சி தரப்பட்டதாகவும் தெரிவித்தனர்.  

## முக்கிய பரிந்துரைகள்
ஆசிரியர்களுக்கு அவர்களது கற்பித்தல் உத்திகளை மேம்படுத்த பயிற்சிகள் தரப்படவேண்டும். குழந்தைகளின் திறமைகள் அனைவராலும் மதிக்கப்பட வேண்டும். போதைக்கு அடிமையாதல், தேர்வில் முறைகேடு, வன்முறையில் ஈடுபடுதல் ஆகியவை தவிர்க்கப்பட வேண்டும். மாநில அளவிலும் இந்த ஆணையம் அமைக்கப்பட வேண்டும்.
# மெசிட்டிலீன்


கந்தக அமிலத்தால் வினைவேகப்படுத்தப்பட்டும், நீரகற்றம் செய்யப்பட்டும் அசிட்டோனானது ஆல்டால் குறுக்க வினை மூலம் முப்படியாக்கல் வினையில் ஈடுபட்டு மெசிட்டிலீனைத் தருகிறது.  

## வினைகள்
நைட்ரிக் அமிலத்தால் மெசிட்டிலீனானது ஆக்சிசனேற்றம் செய்யப்பட்டு டிரைமெசிக் அமிலத்தைத் C<sub>6</sub>H<sub>3</sub>(COOH)<sub>3</sub> தருகிறது. மிதமாக ஆக்சிசனேற்றியான மாங்கனீசு டை ஆக்சைடைப் பயன்படுத்தப்படும் பொழுது 3,5-டைமெதில்பென்சால்டிகைடானது உருவாகிறது. மெசிட்டிலீனானது டிரைபுளோரோபெரசிடிக் அமிலத்தால் ஆக்சிசனேற்றம் செய்யப்பட்டு மெசிட்டாலைத் (2,4,6-டிரைமெதில்பீனால்) தருகிறது.  

## பயன்பாடுகள்
மெசிட்டிலீனானது முதன்மையாக2,4,6-மும்மெத்திலனிலீனின் முன்னோடிச் சேர்மமாகவும், நிறமேற்றிகளின் முன்னோடியாகவும் பயன்படுகிறது.  இந்த வழிப்பொருளானது மெசிட்டிலீனை தேர்ந்தெடுத்த ஒற்றைநைட்ரோஏற்றம் செய்யவைத்து மெதில் தொகுதிகள் ஆக்சிசனேற்றம் செய்வதை தவிர்த்து வினை நடைபெற வைப்பதன் மூலம் கிடைக்கப்பெறுகிறது.  

அவ்காசு கலவைகளின் (வானுார்திகளுக்கான கேசோலின்) சேர்க்கைப் பொருளாகவும், பகுதிப்பொருளாகவும் பயன்படுத்தப்படுகிறது.
# சோடியம் ஆக்சைடு


## தயாரிப்பு

சோடியத்துடன் சோடியம் ஐதராக்சைடு, சோடியம் பெராக்சைடு அல்லது சோடியம் நைட்ரைட்டு சேர்ந்து வினைபுரிவதால் சோடியம் ஆக்சைடு உருவாகிறது:  

: 2 NaOH + 2 Na → 2 Na<sub>2</sub>O + H<sub>2</sub>  
: Na<sub>2</sub>O<sub>2</sub> + 2 Na → 2 Na<sub>2</sub>O  
: 2 NaNO<sub>2</sub> + 6 Na → 4 Na<sub>2</sub>O + N<sub>2</sub>  

ஐதராக்சைடு, பெராக்சைடு அல்லது நைட்ரைட்டு எதுவாக இருந்தாலும் சோடியத்தினால் ஒடுக்கப்படும் வினைகளாகவே இவ்வினைகள் அமைகின்றன.  

காற்றில் எரியும் சோடியம் 20% Na<sub>2</sub>O மற்றும் 20% சோடியம் பெராக்சைடு, Na<sub>2</sub>O<sub>2</sub>. ஆகியனவற்றை உருவாக்குகிறது.  

:6 Na + 2 O<sub>2</sub> → 2 Na<sub>2</sub>O + Na<sub>2</sub>O<sub>2</sub>  

மாறாக சோடியம் கார்பனேட்டை 851°செல்சியசு வெப்பநிலைக்குச் சூடுபடுத்தினாலும் சோடியம் ஆக்சைடும் கார்பன் டை ஆக்சைடும் உருவாகின்றன.  

: Na<sub>2</sub>CO<sub>3</sub> → Na<sub>2</sub>O + CO<sub>2</sub>  

208°செல்சியசு வெப்பநிலையில் சோடியம் அசுகார்பேட்டு சிதைவடைந்து பியூரான் வழிப்பொருட்களாகவும் சோடியம் ஆக்சைடாகவும் மாறுகிறது.  

## பயன்பாடுகள்
### கண்ணாடி தயாரித்தல்
கண்ணாடிகள் தயாரித்தலில் சோடியம் ஆக்சைடு குறிப்பிடத்தக்க ஒரு பகுதிப்பொருளாக விளங்குகிறது. சோடா எனப்படும் சோடியம் கார்பனேட்டாக இங்கு இது பயன்படுத்தப்படுகிறது. சிக்கலான கூட்டமைப்பு கொண்ட பலபடிகளாக கண்ணாடிகள் காணப்படுவதால் இவற்றில் சோடியம் ஆக்சைடின் இருப்பு வெளிப்படையாகத் தெரிவதில்லை. பேரளவில் தயாரிக்கப்படும் கண்ணாடிகள் 15% சோடியம் ஆக்சைடு, 70% சிலிக்கா (சிலிக்கன் டையாக்சைடு), 9% கால்சியம் ஆக்சைடுகளைக் கொண்டுள்ளன. சிலிக்கா உருகும்போது அதன் வெப்பநிலையை குறைக்கும் ஓர் இளக்கியாக சோடியம் கார்பனேட்டு பயன்படுகிறது. தூய்மையான சிலிக்காவைக் காட்டிலும் சோடா கண்ணாடி மிகக்குறைந்த வெப்பநிலையையும் சற்று இழுவைத்தன்மையையும் கொண்டுள்ளது. சிலிக்கன் டையாக்சைடும் சோடியம் கார்பனேட்டும் வினைபுரிந்து சோடியம் சிலிக்கேட்டுகளாக Na2[SiO2]x[SiO3]. என்ற பொதுவாய்ப்பாட்டுடன் உருவாவதால் இம்மாற்றங்கள் நிகழ்கின்றன.  
:Na<sub>2</sub>CO<sub>3</sub> → Na<sub>2</sub>O + CO<sub>2</sub>  
:Na<sub>2</sub>O + SiO<sub>2</sub> → Na<sub>2</sub>SiO<sub>3</sub>.  

## இதையும் காண்க
- இலித்தியம் கோபால்ட் ஆக்சைடு
# டைசோடியம் மெத்தில் ஆர்சனேட்டு



**டைசோடியம் மெத்தில் ஆர்சனேட்டு** *(Disodium methyl arsonate)* என்பது CH<sub>3</sub>AsO<sub>3</sub>Na<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீரில் கரையக்கூடிய இத்திண்மம் மெத்தேனார்சனிக் அமிலத்திலிருந்து தருவிக்கப்படுகிறது. களைக்கொல்லியாக இது பயன்படுத்தப்படுகிறது. மெத்தார்சினட், சிடெனோசின், டோனார்சன், டோனார்சின், ஆர்சினைல், ஆர்சைனல் மற்றும் டையார்சன் உள்ளிட்ட பெயர்கள் இச்சேர்மத்திற்கான வர்த்தக்ப் பெயர்களாக உள்ளன.
# ஆடுதுறை - 3 (நெல்)



**ஏ டி டீ - 3** (*ADT 3*) பிரபலமாக **குறுவை** (*Kuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள பகுதிகளிலும், மத்திய மற்றும் வட தமிழக மாவட்டங்களிலும், சாகுபடி செய்ய உகந்தப் பகுதியாக கூறப்படும் ஏ டி டீ - 3 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3500 கிலோவரை (* 3.5 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இவ்வகை குறுவைப் பருவத்திற்கு மிகவும் ஏற்றதாக கூறப்படுகிறது.
- இந்த நெற்பயிர், பருவமழை தாமதிக்கும் காலங்களிலும், அதிக மகசூல் தரவல்ல வகையாகக் கருதப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 4 (நெல்)



**ஏ டி டீ - 4** (*ADT 4*) பிரபலமாக **குறுவை** (*Kuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள பகுதிகளிலும், மற்றும் தமிழகத்தின் திருச்சி, தென் ஆற்காடு, மதுரை மாவட்டங்களிலும், மற்றும் புதுச்சேரி ஒன்றியப் பகுதியிலும் பெரும்பான்மையாக சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 4300 கிலோவரை (* 4.3 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இவ்வகை குறுவைப் பருவத்திற்கு மிகவும் ஏற்றதாக கூறப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# நைலான் 11

**நைலான் 11** அல்லது **பாலிஅமைடு 11** (PA 11) ஒரு பாலிஅமைடு மற்றும் உயிர்ம நெகிழி ஆகும். இது நைலான் தொகுதி பலபடி வகையைச் சார்ந்தது. இச்சேர்மம் ஆமணக்கு வகைத் தாவரத்திலிருந்து அர்கேமாவால் ரில்சான் எனப்படும் வணிகப்பெயருடன் தயாரிக்கப்படுகிறது. இது 11-அமினோஅன்டெகேனோயிக் அமிலத்தின் பலபடியாக்கல்  வினையினால் தயாரிக்கப்படுகிறது.  

நைலான்-11 ஆனது, தானியங்கு எரிபொருள் குழாய்கள், காற்றழுத்த தடைக் குழாய்கள், மின்சாதன வடக்கம்பி கரையான் எதிர்ப்பு உறைகள், எண்ணெய் மற்றும் வாயு கொண்டு செல்லப் பயன்படும் நெகிழும் குழாய்கள், விளையாட்டு வீரர்கள் பயன்படுத்தும் காலணிகள், மின்னணு சாதனங்களின் பகுதிப்பொருட்கள், மருத்துவத் துறையில் சிறுநீர் வடிக்கப் பயன்படும் செருகு குழாய்கள் போன்ற உயர் செயல்திறன் கொண்ட பயன்பாடுகளில் பயன்படுத்தப்படுகின்றது.
# பார்மிக் நீரிலி


**பார்மிக் நீரிலி**, (*Formic anhydride*) என்ற மூலக்கூறு வாய்ப்பாட்டை உடைய ஒரு கரிமச் சேர்மம் ஆகும். இது **மெதனோயிக் நீரிலி** எனவும் அழைக்கப்படுகிறது. இதன் அமைப்பு வாய்ப்பாடு (H(C=O)−)<sub>2</sub>O ஆகும். இது பார்மிக் அமிலத்தின் (HCOOH) நீரிலி ஆகும். .  

## தயாரிப்பு
பார்மைல் புளோரைடுடன் ஈதரில் உள்ள சோடியம் பார்மேட்டை −78&nbsp;°செ வெப்பநிலையில் வினைப்படுத்துவதன் மூலம் பார்மிக் நீரிலியானது தயாரிக்கப்படுகிறது. இது பார்மிக் அமிலத்தை ஈதரில் உள்ள N,N'-டைசைக்ளோஎக்சைல்கார்போடையிமைடுடன் ((−N=)<sub>2</sub>C) −10&nbsp;° செ வெப்பநிலையில் வினைப்படுத்துவதன் மூலமும் தயாரிக்கப்படுகிறது, இது அசிட்டிக் பார்மிக் நீரிலியின் சரியான விகிதமற்ற சிதைவின் மூலமாகவும் பெறப்படுகிறது.  

## பண்புகள்
பார்மிக் நீரிலியானது 20 மிமீ பாதரச அழுத்தத்தில் 24&nbsp;°செ கொதிநிலை உடைய நீர்மமாகும்.  

பார்மிக் நீரிலியின் சிதைவு வினையில் பார்மிக் அமிலமானது வினைவேகமாற்றியாக செயல்படுகிறது. இந்த பார்மிக் நீரிலி மூலக்கூறானது வாயு நிலையில் சமதள அமைப்பைப் பெற்றுள்ளது.
# உமா நாராயண்

**உமா நாராயண்** (*Uma Narayan*, பிறப்பு: ஏப்ரல் 16, 1958) ஒரு பெண்ணிய அறிஞர் மற்றும் வஸார் கல்லூரியில் தத்துவப் பேராசிரியர் ஆவார்.  

## பணி
இவர் *டிஸ்லொக்கேடிங் கல்ச்சர்ஸ்: ஐடென்டிடிஸ், டிராடிசன்ஸ், அண்ட் தேர்ட் வேர்ல்டு ஃபெமினிசம்* (Dislocating Cultures: Identities, Traditions and Third World Feminism) என்ற நுாலின் ஆசிரியர் ஆவார். இந்த நுாலில் இவர் பெண்ணியம் என்பது வெறும் மேற்கத்திய சொல்லாக்கம் மட்டுமே எனக் கூறுகிறார், அதே சமயம் கிழக்கு இந்திய பெண்ணியம் மேற்கு மாதிரிகள் அடிப்படையிலானது என்ற கருத்தினைக் கடுமையாக மறுக்கிறார். மேலும், இவர் மேற்கத்தியமயமாக்கல் என்பதன் உள்ளடக்கத்தை எது உருவாக்கியது? என்பது தொடர்பான குற்றச்சாட்டுகள் மறுபரிசீலனை செய்யப்பட வேண்டியவை என்ற கருத்தையும் முன்வைக்கிறார்.  

உமா நாராயண், மேரி எல். ஷான்லியுடன் இணை ஆசிரியராய் இருந்து *ரீகன்ஸ்ட்ரக்டிங் பொலிடிகல் தியரி: பெமினிஸ்ட் பெர்ஸ்பெக்டிவ்ஸ்* (Reconstructing Political Theory: Feminist Perspectives), ஜூலியா பார்ட்கோயியாக் உடன் இணைந்து *ஹேவிங் அண்ட் ரைசிங் சில்ட்ரென்* (Having and Raising Children) மற்றும் சாண்ட்ரா ஹார்டிங் உடன் இணைந்து *டிசென்டெரிங் தி சென்டர்:பிலாசபி ஃபார் மல்டிகல்சுரல், போஸ்ட்காலனியல் அண்ட் ஃபெமினிஸ்ட் வேர்ல்டு* (Decentering the Center: Philosophy for a Multicultural, Postcolonial, and Feminist World) ஆகிய நுால்களை எழுதியுள்ளார். இவர், மானிடவியல் துறையின் தலைவராக ஆஸ்ரூ சி. மெல்லன் உள்ள வசார் கல்லூரியில் பேராசிரியராக உள்ளார்.  

## கல்வி
நாராயண் தத்துவத்தில் இளங்கலைப் பட்டத்தை பம்பாய் பல்கலைக்கழகத்தில் இருந்தும் முதுகலைப் பட்டத்தை பூனா பல்கலைக்கழகத்திலும் பெற்றார். இவர் 1990 ஆம் ஆண்டில் முனைவர் பட்டத்தை ரட்ஜர்ஸ் பல்கலைக்கழகத்திலும் பெற்றார்.  

## துணை நூல்கள்

## ஆதாரங்கள்
- Vassar Biography
- Rambles cultural arts magazine
# அப்பர்தாய்ட் அருங்காட்சியகம்

**அப்பர்தாய்ட் அருங்காட்சியகம்** (Apartheid Museum) என்பது தென்னாப்பிரிக்காவில் ஜோகானஸ்பேர்க்கில் உள்ளது. 2001 ஆம் ஆண்டில் தொடங்கப்பட்ட இந்த அருங்காட்சியகத்தில் தென்னாப்பிரிக்காவில் நிலவி வந்த நிறவெறி ஆட்சி பற்றியும், நிறவெறி அடக்கு முறையில் மக்களின் வாழ் நிலைப்பற்றியும் 20 ஆம் நூற்றாண்டில் தென்னாப்பிரிக்க வரலாறு பற்றியும் காட்சிப்படுத்தப்பட்டுள்ளது. பல்வேறு கலைஞர்கள், வடிவமைப்பாளர்கள் திரைப்பட உருவாக்குநர்கள் இந்த அருங்காட்சியகம் அமைய பங்காற்றினார்கள்.  

இந்த அப்பர்தாய்ட் அருங்காட்சியகத்தைக் கட்டுவதற்கான செலவுப் பணம் 80 மில்லியன் ரேன்டுகளை, கோல்டு ரீப் சிட்டி என்னும் ஒரு கூட்டமைப்பு அளித்தது.  

## சான்றாவணம்
# ஆடுதுறை - 5 (நெல்)



**ஏ டி டீ - 5** (*ADT 5*) பிரபலமாக **நெல்லூர் சம்பா** (*Nellore samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள பகுதிகளிலும், மற்றும் தமிழகத்தின் திருச்சி, தென் ஆற்காடு, திருநெல்வேலி, கோயம்புத்தூர் மாவட்டங்களிலும், மற்றும் புதுச்சேரி ஒன்றியப் பகுதியிலும் பெரும்பான்மையாக சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 3100 கிலோவரை (* 3.1 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- இவ்வகை நெற்பயிர், சம்பா மற்றும் தாளடி பருவத்திற்கு மிகவும் உகந்ததாக கூறப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 6 (நெல்)



**ஏ டி டீ - 6** (*ADT 6*) பிரபலமாக **சிவப்பு ஒட்டடம்** (*Red ottadam*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, மற்றும் தமிழகத்தின் அனைத்து பகுதிகளிலும் மற்றும் புதுச்சேரி ஒன்றியப் பகுதியிலும் பெரும்பான்மையாக சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 2200 கிலோவரை (* 2.2 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- ஊடு வகை ஊடுபயிராக சாகுபடி செய்வதற்கு சிறந்த இரகமாக கருதப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# திருவளர்ச்சோலை



**திருவளர்ச்சோலை** என்பது இந்தியா, தமிழ்நாட்டில், திருச்சிராப்பள்ளி மாவட்டத்தில் உள்ள ஒரு கிராமம் ஆகும்.  

இது கல்லணையிலிருந்து திருவானைக்கோவில் செல்லும் வழியில் 9 கி.மீ. தூரத்தில் உள்ளது. ஸ்ரீரங்கம் சட்டமன்றத் தொகுதிக்கும் திருச்சி நாடாளுமன்றத் தொகுதிக்கும் உட்பட்டது. இங்கு வாழை, கரும்பு, நெல் மற்றும் உளுந்து பயிர்கள் அதிகமாக விளைகின்றன.  

## வழிபாட்டிடங்கள்
- தண்டாயுதபாணிசாமி திருக்கோவில்
- சுப்ரமணியசுவாமி திருக்கோவில்

## மேர்கோள்கள்
# அளவை ஆகுபெயர்கள்


**அளவை ஆகுபெயர்கள்** என்பன ஆகு பெயர்களில் எண்ணல் எடுத்தல், முகத்தல், நீட்டல் போன்ற அளவைப் பெயர்களை குறிக்கும் ஆகுபெயர்கள் ஆகும்.  

## ஆகுபெயர்
ஒரு பொருளின்பெயர் தனக்குரிய பொருளைக் குறிக்காமல் தன்னோடு தொடர்புடைய பொருளைக் குறிப்பது ஆகுபெயர் ஆகும். அதாவது, ஒரு பொருளின் பெயர் தன்னோடு தொடர்புடைய பிறிதோர் பொருளுக்குத் தொன்றுதொட்டு ஆகிவருவது ஆகுபெயர். இது பதினாறு வகைப்படும்.  

பொருளாகு பெயர்  
இடவாகுபெயர்  
காலவாகுபெயர்  
சினையாகுபெயர்  
குணவாகுபெயர்  
தொழிலாகுபெயர்  

என்பன முக்கிய அளவைஆகுபெயர்களாகும்  

## அளவை ஆகுபெயர்கள்
எண்ணல் அளவை எடுத்தல் அளவை முகத்தில் அளவை நீட்டல் அளவை ஆகியன அளவை ஆகுபெயர்களாக வழங்கி வருகின்றன.  

எண்ணல் அளவை ஆகுபெயர் -,"ஒன்று பெற்றால் ஒளிமயம்"  
இத்தொடரில் ஒன்று எனும் எண்ணுப்பெயர், அவ்ஂவெண்ணிக்கையுடைய குழந்தைக்கும் பெயராகி வந்துள்ளது.இஃது எண்ணல் அளவை ஆகுபெயர்.  

#### எடுத்தல் அளவை ஆகுபெயர் அரிசிக் கடைக்குச் சென்று," ஐந்து கிலோ என்ன விலை ?" கேட்பது.
இத்தொடரில்," ஐந்து கிலோ" என்னும் அளவுப் பெயர் அவ்வளவைக் குறிக்காமல் அவ்வளவுடைய அரிசியைக் குறிக்கிறது.எனவே இது எடுத்தல் அளவை ஆகுபெயர்.  
முகத்தல் அளவை ஆகுபெயர்"பால்காரரிடம் இரண்டு லிட்டர் கொடு" எனக் கேட்டால் அவ்வளவுடைய பால் தேவை என்பது பொருளாகும்  

நீட்டல் அளவை ஆகுபெயர்"மூன்று மீட்டர் கொடு." இத்தொடரில் மூன்று மீட்டர் என்பது அவ்வளவுடைய அளவுக்குக் குறிக்காமல் அதனால் நீட்டி அளக்கப்பெறும் துணிக்கு ஆகி வந்தது.
# சி. நயினார் குலசேகரன்


சிறுவயதிலிருந்தே விவசாயிகளுக்கு ஆதரவாகப் பல போராட்டங்களை நடத்தினார். காங்கிரஸ் கட்சியின் மாவட்டச் செயலாளராகவும் இருந்தார். தாமிரபரணி ஆற்றை பாதுகாக்க "தாமிரபரணி நதிநீர் பேரவை" என்ற அமைப்பை நிறுவினார். தாமிரபரணியிலிருந்து தொழிற்சாலைகளுக்குத் தண்ணீர் எடுக்கத் தடை, மணல் அள்ள எதிர்ப்பு, தாமிரபரணி மாசைக் குறைக்க நடவடிக்கை, ஸ்ரீவைகுண்டம் அணை தூர்வாரக் கோரிக்கை எனப் பல போராட்டங்களை நடத்தியவர். நீதிமன்றத்தில் வழக்கு தொடுத்து 5 ஆண்டுகள் தாமிரபரணியிலிருந்து மணல் அள்ள தடையாணை பெற்றுத் தந்தவர்களுள் ஒருவராவார். விவசாயப் பிரச்னைகளுக்காகப் போராட்டம் நடத்தி 10 முறை கைதாகி, சிறைக்குச் சென்று வந்தவர். 94 வயதில் உடல் நலக்குறைவால் 2017 ஜூலை 30-ல் காலமானார்.
# அம்பை - 18 (நெல்)



**அம்பை - 18** *(ASD 18)* முன்மொழிவு எண்: *(IET-11749)*; எனப்படும் இந்த நெல் வகை, **ஆடுதுறை - 31** நெல் இரகத்தையும், **ஐ ஆர் - 50** *(IR 50)* நெல் இரகத்தையும் ஒன்றிணைத்து உருவாக்கப்பட்ட தமிழ்நாட்டின் நெல் வகையாகும்.  

## காலம்
குறுகியகால நெற்பயிர்களில் ஒன்றான இது, 105 -110 நாட்களில் அறுவடைக்கு வரக்கூடியதாக கருதப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 18 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது. 1991 ஆம் ஆண்டு, இவ்வகை நெல்லை வெளியிடப்பட்டதாக அறியப்படுகிறது.  

## சிறப்புப் பண்புகள்
- இந்த நெல் இரகம் ஒரு ஏக்கருக்கு 7300 கிலோவரை (* 7.3 t/ha*) மகசூல் தரக்கூடியது.
- இதன் நெற்பயிர் குலைநோயை எதிர்க்கும் திறனுடையது.
- இந்நேல்லின் அரிசி, வெள்ளை நிறத்தில் மிதமெல்லிய அளவில் காணப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# பரிசு அட்டை


**பரிசு அட்டை** (*Gift Card*) (வட அமெரிக்காவில் 'பரிசுச் சான்றிதழ்' (Gift Certificate) எனவும், இங்கிலாந்தில் 'பரிசு இரசீது' (Gift Voucher) அல்லது 'பரிசு வில்லை' (Gift Token) என்றும் அழைக்கப்படுகிறது).  

'பரிசு வில்லை' எனப்படுவ்து, ஒரு குறிப்பிட்ட கடையில் அல்லது தொடர்புடைய வணிக நிறுவனத்தில் பொருளை வாங்குவதற்குப் பணத்துக்கு மாற்றாக வங்கிகள் அல்லது தனி நிறுவனங்களால் வழங்கப்படும் 'தேய்ப்பு அட்டை' (Swipe Card) ஆகும். இதில் முன்கூட்டியே குறிப்பிட்ட அளவில் பணமதிப்பு சேர்க்கப்பட்டிருக்கும். இவை பெரும்பாலும் நிறுவனத் தொழிலாளர்களுக்கும் வாடிக்கையாளருக்கும், அவர்களுக்குத் தேவையான பொருட்களை வாங்கிக்கொள்ள, அவர்கள் பணிபுரியும் நிறுவனங்களால் ஊக்கத் தொகையாகவும் சிறப்பு நிலைப் பணிகளுக்குப் பரிசாககவும், விளம்பரத்திற்காகக்வும், விழாக்காலப் பரிசுகளாகவும் அவ்வப்போது வழங்கப்படுகின்றன.  

பரிசு அட்டைகள் பெரும்பாலும் அச்சிட்ட காகித அட்டைகளாகவே வழங்கப்படுகின்றன. சில வேளைகளில் 'மின்னணுத் தகவல் அட்டை' முறையிலும் வழங்கப்படுவதுண்டு. இந்த அட்டைகள் தோற்றத்தில் 'கடன் அட்டை' அல்லது 'பற்று அட்டை' போலவே இருக்கும். இந்த அட்டைக்குத் தனியான வரிசை எண் மற்றும் ரகசிய எண் இருக்கும். இந்த அட்டைகளைக் கடைகளில் வைக்கப்பட்டுள்ள 'துழவு இயந்திரம்' (Card Scanner) அல்லது 'விற்பனை மைய இயந்திரம் (POS-Point of Sale) வழியாகப் பயன்படுத்திப் பொருட்களை வாங்கிக்கொள்ள முடியும். இவற்றை, இணைய வணிக நிறுவனங்களின் 'இயங்கலைக் கடைகள்' (On-line Shop) மூலம் பொருட்கள் வாங்குவதற்கும் பயன்படுத்திக்கொள்ள முடியும்.  

இந்த அட்டைகளில் இருந்து பொருட்களை வாங்க ஒரு குறிப்பிட்ட 'செல்லுபடிக் காலம்' (Validity Period) கொடுக்கப்பட்டிருக்கும் அந்தக் காலத்திற்குள் அந்த அட்டையைப் பயன்படுத்திக் கொள்ள வேண்டும். செல்லுபடிக் காலம் கடந்தவுடன் தானாகவே அந்த அட்டையின் பயன்பாடு அதனுடைய நிறுவனத்தால் தடைசெய்யப் பட்டு விடும்
# 1509 இல் இந்தியா

## நிகழ்வுகள்
- 3 பிப்ரவரி – டையு போா்.
- 26 ஜூலை – கிருஷ்ணதேவராயா் தனது ஆட்சியை விஜயநகர பேரரசுடன் ஆரம்பித்தாா்.
- பிரான்சிஸ்கோ டி அல்மெய்டா என்பவர் இந்தியாவில் போர்த்துகீசிய ஆட்சியை நிலைநிறுத்தியவா். (தொடக்கம் 1505)
- அபோன்சோ டி அல்புகர்க் இந்தியாவின் போ்த்துகீசிய ஆளுநர் ஆனாா் (1515 வரை)
- போர்த்துகீசியா்கள் பாம்பாயை வாங்கியது.

## பிறப்பு
- கனகதாசர் எ<nowiki/>ன்பவா் ஒரு கவிஞர், தத்துவஞானி, இசைக்கலைஞர் மற்றும் இசையமைப்பாளர். இவர் நவீன கர்நாடகாவில் பிறந்தார். (1609 இல் இறப்பு)

## மரணங்கள்
- வீராநராசிம்ம ராயா்

## மேலும்காண்க
- இந்திய வரலாற்றின் காலக்கோடு
# ஆடுதுறை - 7 (நெல்)



**ஏ டி டீ - 7** (*ADT 7*) பிரபலமாக **வெள்ளை ஒட்டடம்** (*White ottadam*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1925 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.  

## சாகுபடி
நீர்ப்பாசன வசதியுள்ள, தமிழகத்தின் தஞ்சை மாவட்டத்திலும், புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.  

## சிறப்புப் பண்புகள்
- இந்த நெல் இரகம், ஒரு ஏக்கருக்கு 2200 கிலோவரை (* 2.2 t/ha*) மகசூல் தரக்கூடியது.
- இதன் தானியமணிகள், தடித்து குட்டையாக உள்ளது.
- இந்நேல்லின் அரிசி, வெள்ளை நிறத்தில் காணப்படுகிறது.
- ஊடு வகை ஊடுபயிராக சாகுபடி செய்வதற்கு சிறந்த இரகமாக கருதப்படுகிறது.

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# பால்கோ கலப்புலோகம்

**பால்கோ** *(Balco)* என்பது ஒரு நிக்கல்-இரும்பு கலப்புலோகம் ஆகும், நிக்கல் போன்ற வெப்ப கடத்துத்திறனும் அதைவிட இருமடங்கு அதிக மின் தடையும் கொண்டது ஆகும். இது குறைந்த செலவு வெப்பத்தடை உணர்கருவிகள் செய்ய பயன்படுத்தப்படுகிறது. இதுவே இக்கலப்புலோகத்தின் முதன்மையான பயனாகும். 70% நிக்கல் மற்றும் 30% இரும்பு கலந்து இக்கலப்புலோகம் உருவாக்கப்படுகிறது. ஆரிசன் நிறுவனம் இக்கலப்புலோகத்தை ஐட்டம்கோ என்ற பெயரில் விற்பனை செய்கிறது. வெப்பத்தடை உணர்கருவிகள் மின்தடையை வெப்பத்தின் செயலை முன்னறிந்து கொள்ளுமாறு மாற்றியமைத்து ஒரு வெப்பநிலைமானியைப் போல பயன்படுகின்றன.  

பால்கோ கலப்புலோகத்தின் வெப்பநிலை குணகம் 0. 00518 ஆகும். கிட்டத்தட்ட தூய நிக்கல் உலோகத்தின் வெப்ப குணகத்திற்கு 0.00672 இணையாக ஆனால் சிறப்பான நேரியல்புடன் காணப்படுகிறது. இயந்திரரீதியாக வலுவானதாகவும் சிறிதளவு அரிப்பை எதிர்க்கும் தன்மையையும் இது பெற்றுள்ளது.  

வெப்பத்தடை உணர்கருவி தனிமங்களில் பிளாட்டினம் பரிந்துரைக்கப்படுகிற்து. விலை ஒரு புறமிருந்தாலும் அதன் தாழ் வெப்பநிலை குணகத் தடை மதிப்பு (.00385) இங்கு முக்கியத்துவம் பெறுகிறது. மேலும் நீண்ட நிலைத்தன்மையும், மீள்பயன்பாடும் கூடுதல் காரணங்களாகும்.  

## இவற்றையும் காண்க
- வெப்பமானி
# சந்திரா தால்


}}  

**சந்திரா தால்** (சந்திரன் ஏரி என்று பொருள்) என்பது இமாச்சலப் பிரதேசத்தின் லாகூல் மற்றும் ஸ்பித்தி மாவட்டத்தின் பகுதியாக உள்ளது. இந்த ஏரியின் பெயர் இதன் பிற்பகுதியிலிருந்து உருவாகிறது. இது இமயமலையில் சுமார் 4,300 மீட்டர் (14,100 அடி) உயரத்தில் அமைந்துள்ளது. இந்த ஏரியின் மலைகள் ஓரளவு கவனத்தைத் ஈர்க்கும் பிரம்மாண்ட கற்குவியலாக காட்சி அளிக்கிறது. சந்திரா டால் மலையேற்றம் மற்றும் முகாமையாளர்களுக்கு ஒரு பிரபலமான இடமாக உள்ளது. பட்லிலிருந்து சாலை வழியாக, குன்சூம் பகுதியிலிருந்து நடைபயணமாகவும் இந்த ஏரியினை அணுகலாம். இந்த ஏரியின் கரையோரங்களில் பரந்த புல்வெளிகள் முகாம்கள் உள்ளன.  

இந்த ஏரி இந்தியாவின் உயரமான நிலப்பகுதிகளில் ஒன்றாகும், இது ராம்சார் ஈரநிலப்பகுதி என குறிப்பிடப்படுகிறது.
# போலி நிலா



**போலி நிலா** அல்லது **சந்திர நாய்கள்** (*Moon dog*) என்பது ஒரு வளிமண்டல ஒளியியல் நிகழ்வாகும். வானிலை ஆய்வில் பாராசெலீன் என்றும் அழைக்கப்படுகிறது. ) (இதன் அர்த்தம் நிலவிற்கு பக்கத்தில்) என்பது ஒப்பீட்டளவில் அரிய பிரகாசமான வட்டமான சந்திர ஒளிவட்டம். இதற்குக் காரணம் உயர் வானத்து முகில் வகை அல்லது மென்னடுக்கு முகிலின் அறுங்கோண படிகங்கள் வடிவுடைய பனிக்கட்டியின் நிலவொளி விலகல் ஆகும்.  

ஒளிவட்ட குடும்பத்தைச் சேர்ந்த சந்திர நாய்கள், *சிரஸ்* அல்லது *சிரோஸ்ட்ராடஸ்* மேகங்களில் உள்ள அறுகோண-தட்டு வடிவ பனி படிகங்களால் நிலவொளியின் ஒளி முறிவு காரணமாக ஏற்படுகிறது. அவை பொதுவாக இரு மங்கலான ஒளித் திட்டுகளாக, சந்திரனின் இடது மற்றும் வலதுபுறத்தில் சுமார் 22° மற்றும் நிலவின் அடிவானத்திற்கு மேலே அதே உயரத்தில் தோன்றும். அவை 22° ஒளிவட்டத்துடன் கூட தோன்றலாம்.  

போலி நிலா தோன்றும் இடம், நிலவிற்கு வெளியே சுமார் 10 விட்டங்கள் ஆகும். இவைகள் சரியாக போலி சூரியனுக்கு இணையானது. ஆனால் மிக அரிதானது, ஏனென்றால் கூர்ந்து கவனிக்க நிலவு பிரகாசமாக இருக்க வேண்டும். போலி நிலவை சாதாரண கண்களால் பார்க்க முடியாது ஏனென்றால் இதன் வெளிச்சம் பிரகாசமாக இருப்பதில்லை. கண்களின் கூம்பு உயிரணு செயல்படுத்தும் அளவுக்கு அவற்றின் ஒளி வெளிச்சம் இல்லாததால், போலி நிலாக்கள் மனிதக் கண்ணுக்கு சிறிய நிறத்தைக் காட்டுகின்றன.  

## இதனையும் காண்க
- பரிவேடம்
# பெஞ்சமின் ரசு

**பெஞ்சமின் ரசு** (Benjamin Rush சனவரி 4, 1746- ஏப்பிரல் 19 1843) என்பவர் ஐக்கிய அமெரிக்காவின் கர்த்தாக்களில் ஒருவர். பிலடெல்பியாவைச் சேர்ந்த இவர் மருத்துவராகவும், அரசியல்வாதியாகவும், சீர்திருத்தியாகவும், மனித நேயச் செயல்கள் புரிந்தவராகவும், கல்வியாளராகவும் மதிக்கப்படுபவர் ஆவார். டிக்கன்சன் கல்லூரியைத் தொடங்கியவர். கான்டினென்டல் காங்கிரசில் இருந்து அமெரிக்க விடுதலைச் சாற்றுரையில் கையெழுத்து இட்டவர். பென்சில்வேனியா பல்கலைக் கழகத்தில் வேதியல் பேராசிரியராகவும் மருத்துவராகவும் இருந்தார்.  

## பணிகள்

## மேற்கோள்
# சிகியாகி இனோகரா

**சிகியாகி இனோகரா** ( Hinohara Shigeaki 4 அக்டொபர் 1911–18 சூலை 2017) என்பவர் சப்பானிய மருத்துவர். டோக்கியோவில் உள்ள செயின்ட் லூக் பன்னாட்டு மருத்துவமனை வளர்ச்சியில் 1941 முதல் ஈடுபட்டவர். இந்த மருத்துவ மனையின் மதிப்புறு இயக்குநர் என்னும் பதவியில் 1990 முதல் இருந்தார். இரண்டாம் உலகப்போரில் டோக்கியோவில் அமெரிக்கக் குண்டு வீச்சின் காரணமாகப் பாதிக்கப்பட்டவர்களுக்கு மருத்துவ சிகிச்சை அளித்தார்.  

## வாழ்க்கைக் குறிப்புகள்

மருத்துவர் சிகியாகி இனோகரா மேற்கு சப்பானில் யமகுச்சி பிரிபக்சர் என்னும் ஊரில் பிறந்தார். குயோடோ இம்பிரியல் மருத்துவக் கல்லூரி பல்கலைக்கழகத்தில் படித்துப் பட்டம் பெற்றார். அட்லாண்டா எமோரி பல்கலைக் கழகத்தில் ஓராண்டு பயின்றார். 105 அகவை வரை உடல் நலத்துடன் வாழ்ந்து மறைந்தார்.  

மிகைபட உணவு சாப்பிடுதல் கூடாது என்றும் ஆண்டுதோறும் உடல் பரிசோதனை செய்து கொள்வது நல்லது என்றும் படிக்கட்டுகளில் ஏறும் வழக்கத்தை விடாமல் பின்பற்றவேண்டும் என்றும் இசையைக் கேட்டு இன்புறவேண்டும் என்றும் நகைச்சுவையை அனுபவிக்க வேண்டும் என்றும் முதுமை அடைந்தபோதும் வெறுமனே ஒய்ந்து போகாமல் முடிந்தவரை பணிகள் செய்யவேண்டும் என்றும் மக்களுக்கு அறிவுரைகள் சொல்லி வந்தார்.  

1970 இல் சப்பானிய செம்படையைச் சேர்ந்த அச்சுறுத்தல்வாதிகள் சிகியாகி இனோகரா பயணம் செய்த வானுர்தியைக் கடத்தி இவரை பயணக் கைதியாக சிறை பிடித்தார்கள்.  
1995 இல் சுரங்கப் பாதை நச்சுக் காற்றுத் தாக்குதலில் பாதிக்கப்பட்ட 640 பேருக்கு சிகிச்சை அளித்தார்.  

சப்பான் நாட்டில் மக்கள் ஆண்டுதோறும் மருத்துவ சோதனை செய்து கொள்ளும் வழக்கத்தை இவர் பரப்பச் செய்தார்.  

'உடல் நலத்துடன் வாழ்வது எப்படி' என்னும் 2001 ஆம் ஆண்டில் இவர் எழுதி வெளியான நூல் 1.2 மில்லியன் படிகள் விற்பனை ஆனது.  

2017 சூலை 18இல் தமது 105 ஆம் அகவையில் காலமானார்.
# 1510 இல் இந்தியா

**1510  ஆண்டு முதல் இந்தியாவில் நடந்த நிகழ்வுகள்**  

## நிகழ்வுகள்
- 17 பிப்ரவரி – அபோன்சோ டி அல்புகெர்க்கே சிறிய சண்ட மூலம் வெற்றிகரமாக கோவாவை அடைந்தாா்.
- 30 மே - போர்த்துகீசியர்கள் கோவாவை அதன் முன்னாள் ஆட்சியாளரான  இஸ்மாயில் அடில் ஷாவுக்கு  கொடுத்துவிட்டனர்.
- 10 டிசம்பர் – அபோன்சோ டி அல்புகெர்க்கே கோவாவை மீண்டும் பெறுதல்

### முழு தேதி தெரியவில்லை
- இஸ்மாயில் அதல் ஷா பீஜாப்பூர் மன்னா் ஆதல் (1534 வரை ஆட்சி புாிதல்)

## பிறப்பு
- கெம்பே கவுடா விஜயநகர பேரரசின் கீழ் போா் புாிபவா்.(இறப்பு 1569)

## மரணங்கள்
- அடில் ஷாஹி வம்சத்தை தோற்றுவித்தவா்  யூசுப் அதில் ஷா<nowiki/>வின் இறப்பு.(இது 1511 ஆம் ஆண்டின் ஆரம்பத்தில் இருந்திருந்தாலும்) (பிறப்பு 1459)

## மேலும் காண்க
- இந்திய வரலாற்றின் காலக்கோடு
- போர்த்துகீசியா்கள் கோவவை கைப்பற்றுதல் (1510)
# 1511 இல் இந்தியா

**1511 ஆண்டு முதல்  இந்தியாவின் நிகழ்வுகள்**.  

## நிகழ்வுகள்
- 23 நவம்பர் குஜராத் சுல்தானகத்தின் மஹ்மூத் பெகாடாவின் ஆட்சி அவரது மரணத்துடன் முடிவடைந்தது (1498 இல் தொடங்கியது)

## பிறப்பு
- பிற்கால முகலாயப் பேரரசின் பேரரசியாக பிறந்தவா் பிக பேகம் (இறந்து 1582)

## மரணங்கள்
- 23 நவம்பர் முகமது பெகாடாவின் மரணம்
- யூசுப் ஆதில் ஷா என்பவா்அடில் சாஹி வம்சத்தின் நிறுவனா் ஆவார். (என்றாலும் அவர்  1510 இன் இறுதியில்  இறந்திருக்கலாம் (பிறப்பு 1459)

## மேலும் காண்க
- இந்திய வரலாற்றின் காலகோடு
# 1514 இல் இந்தியா

**1514 இல் இந்தியாவில் நடந்த நிகழ்வுகள்**.  

## நிகழ்வுகள்
- ராணி சிப்ரியின் மசூதி நிா்மாணித்தல்

## பிறப்பு
- ஆன்மீகத் தலைவர் மீஹர்ஜி ராணா பார்சி  பிறந்தார் (1591 இல் இறப்பு)

## மரணங்கள்

## மேலும் காண்க
- இந்திய வரலாற்றின் காலக்கோடு
# எமில் போஸ்

**எமில் ஹெர்மன் போஸ்** (Emil Bose, 20 அக்டோபர், 1874 -  ஜெர்மனியின் ப்ரெமென்- 25 மே 1911 அர்ஜென்டினாவின் லா பிளாட்டா) என்பவர் ஒரு ஜெர்மன் இயற்பியலாளராவார். இவர் அர்ஜென்டினாவின் லா பிளாட்டா பல்கலைக்கழகத்தில் மின் பொறியியல் துறையில் முதல் இயக்குநராக இருந்தார். ஜெர்மனியில் கோட்டிங்கன் பல்கலைக்கழகத்தில் வால்தெர் நெர்ன்ஸ்ட்டின் மாணவராக படித்தார். அர்ஜென்டினாவில் புதிதாக உருவாக்கப்பட்ட பல்கலைக் கழகத்தில் பேராசிரியராகப் பணியாற்றினார், 1911 இல் குடற்காய்ச்சலால் பாதிக்கபட்டு தான் இறக்கும்வரை அவர்  தொடர்ந்து இரண்டு ஆண்டுகள் போதித்தார்.  

காண்க  
Bibiloni, A.G. (2005)
# ஜெயகோபால் கரோடியா அரசு மகளிர் மேல்நிலைப் பள்ளி, விருகம்பாக்கம்

**ஜெயகோபால் கரோடியா அரசு மகளிர் மேல்நிலைப் பள்ளி** என்பது தமிழ்நாட்டின் தலைநகரான சென்னையின் ஒரு பகுதியான விருகம்பாக்கத்தில் உள்ள ஒரு அரசு மகளிர் மேல்நிலைப் பள்ளி ஆகும்.  

இந்தப் பள்ளி பரந்து விரிந்த விசாலமான இடத்தில், நூற்றுக்கணக்கான மரங்களைக் கொண்டு மிகப் பெரிய விளையாட்டு மைதானம், ஸ்மார்ட் வகுப்பு வசதி ஆகியவற்றுடன் அமைந்துள்ள ஒரு பள்ளியாகும். இந்தப் பள்ளியில் 2017 ஆண்டுவாக்கில் 2,822 பேர் படிக்கின்றனர். 85 ஆசிரியர்கள் பணியாற்றுகின்றனர்.  

2016 ஆம் ஆண்டில் இந்தப் பள்ளியைச் சேர்ந்த 353 மாணவிகள் 10 ஆம் வகுப்பு அரசுப் பொதுத் தேர்வு எழுதினர். அவர்களில் 99.3 விழுகாடு மாணவியர் வெற்றி பெற்றனர். 475 மதிப்பெண்களுக்கு மேல் 20 பேரும், 450-க்கு மேல் 37 பேரும் பெற்றனர். அதேபோல் 548 மாணவிகள் 12 ஆம் வகுப்பு அரசுப் பொதுத் தேர்வு எழுதியதில், 99 சதவீதம் பேர் தேர்ச்சி பெற்றனர்.  
## விளையாட்டு
2016 ஆம் ஆண்டு அகமதாபாத்தில் நடைபெற்ற 17 வயதுக்கு உட்பட்டோருக்கான தேசிய தடகளப் போட்டியில் இந்தப் பள்ளி மாணவி பி. எம். தபிதா 100 மீட்டர் ஓட்டப் போட்டியிலும், உயரம் தாண்டுதல் போட்டியிலும் தேசிய அளவில் சாதனை படைத்தார். மாநில, மண்டல அளவிலான விளையாட்டுப் போட்டிகளில் இந்தப் பள்ளியின் மாணவிகள் நூற்றுக்கணக்கான பரிசுகளை பெற்றுள்ளனர்.
# பொய்க் குடலடைப்பு



## பொய்க் குடலடைப்பு

சிறுகுடலின் எந்தப் பகுதியும் இந்நிலையால் பாதிக்கப்படலாம். இதனை அசைவற்ற குடல் எனக் கொள்ள வேண்டும். குடலின் ஒரு பகுதியின் தசைச்சுவர் செயலிழந்து போவதால், எவ்வித அசைவும் இருப்பதில்லை.  

குடல் இணைச் சவ்வுகளின் தமனி அடைப்பால், அந்தப் பகுதியிலுள்ள சிறுகுடலுக்கு குருதி செல்வதில்லை. ஆகவே அப்பகுதி சிதைந்துவிடுகிறது. வயிற்றின் மீது நிகழும் அறுவையிலோ, காயங்களாலோ இந்நிலை ஏற்படலாம். இதற்கு அறுவை தேவைப்படாது. சிரைவழி நீர்மங்கள் செலுத்தி, அதன் கார, அமில நிலை யைச் சீராக வைத்திருப்பதால் பொதுவாக நோய் சீரடைந்துவிடும்.
# உக்கடம்



**உக்கடம்**, இந்திய நாட்டில் தமிழ்நாடு மாநிலத்தின் கோயம்புத்தூர் மாநகராட்சியில் உள்ள ஒரு முக்கியப்பகுதி ஆகும். கோயம்புத்தூரில் உள்ள பத்து பேருந்து நிலையங்களில் உக்கடம் பேருந்து நிலையம் மிக முக்கியமான பகுதி ஆகும். உள்ளூர் பேருந்து மற்றும் பொள்ளாச்சி, பாலக்காடு, பழனி, உடுமலை, வாளையார், திருச்சூர் போன்ற முக்கியப் பகுதிகளுக்கும் பழனி வழியாக திண்டுக்கல், தேனி, மதுரை போன்ற செல்லும் புறநகர்ப் பேருந்துகளும் இங்கிருந்து புறப்படுகின்றன. பலா சந்தை மற்றும் பழைய புத்தக சந்தைகள் இங்கு மிகவும் பிரபலமானவை ஆகும். மேலும் உக்கடத்தின் மற்றுமொரு சிறப்பு உக்கடம் *பெரிய குளம்* ஆகும். இது ஆயிரக்கணக்கான பறவைகளின் வாழிடமாக உள்ளது.  

## உக்கடம் பேருந்து நிலையம்
உக்கடம் பேருந்து நிலையமாக பிரபலமாக அறியப்படும் உக்கடம் , கோயம்புத்தூர் நகரத்தின் பேருந்து முனையங்களில் ஒன்றாகும். 1991 ஆம் ஆண்டு காந்திபுரம் மத்திய பேருந்து நிலையத்தில் நெரிசல் குறைக்க இது திறக்கப்பட்டது. பொள்ளாச்சி மற்றும் அருகிலுள்ள இடங்களுக்கும் செல்லும் நகர பேருந்துகள் மற்றும் பாலக்காடுக்கு செல்லும் புற நகர பேருந்துகளுக்கு இடமளிக்கும் வகையில் திட்டமிட்டு உருவாக்கப்பட்டுள்ளது. இங்கிருந்து கோவை நகரின் அனேக பகுதிகளுக்கும் உள்ளூர்ப் பேருந்து சேவைகள் மூலமாக இணைக்கபட்டுள்ளது.  

## வணிக வளாகங்கள்
உக்கடத்தில் கோவை மாநகரின் முக்கிய கடைவீதி பகுதிகள் இங்கு தான் அமைந்துள்ளது. குறிப்பாக பெரிய கடை வீதி, ஒப்பணக்கார வீதி, ராஜ வீதி, சேரன் புத்தகக் கடை டவுன்ஹால் ஆகியவை இந்தப் பகுதியில் தான் அமைந்துள்ளது. இந்த பகுதியில் அமைந்துள்ள பெரிய வணிக நிறுவனங்கள் மிகப்பெரிய அளவில் உள்ளது.  

## உக்கடம் மீன் சந்தை
உக்கடம் மீன் சந்தை என்பது தமிழகத்தின் சென்னை மீனம்பாக்கம் மீன் சந்தைக்கு அடுத்த இரண்டாவது மிகப்பெரிய தமிழ்நாட்டின் மீன் சந்தை ஆகும். இங்கு தோராயமாக **இருநூற்று ஐம்பதுக்கும்** மேல் **மொத்த வியாபார மீன் கடைகள் (Whole Sale) கடைகள்** உள்ளது. தமிழ்நாடு மட்டுமின்றி அருகாமை மாநிலமான கேரளா, கர்நாடகா ஆகிய மாநிலங்களில் வளர்கப்படும் பிடிக்கப்பட்ட மீன்களும் இங்கு கொண்டு வந்து விற்பனை செய்கின்றனர்.  

## முன்மொழியப்பட்ட கோயம்புத்தூர் மெட்ரோ ரயில்
கோயம்புத்தூர் மெட்ரோ ரயிலின் 1ம் வழித்தடம் அவினாசி சாலையில் உள்ள கோவையின் புறநகர்ப் பகுதியான கணியூர் பகுதியையும்,2ம் வழித்தடம் மேட்டுப்பாளையம் சாலையில் உள்ள கோவையின் புறநகர்ப் பகுதியான பிலிச்சி பகுதியையும் மாநகரின் மத்திய பகுதியான உக்கடத்துடன் இணைக்கும் வகையில் முன்மொழியப்பட்டுள்ளது.கோயம்புத்தூர் மெட்ரோ ரயிலின் 3ம் வழித்தடம் திருச்சி சாலையில் உள்ள கோவையின் புறநகர்ப் பகுதியான காரணம்பேட்டை பகுதியையும்  
தடாகம் சாலையில் உள்ள கோவையின் புறநகர்ப் பகுதியான தண்ணீர்பந்தல் பகுதியையும் உக்கடம் வழியாக இணைக்கும் வகையில் முன்மொழியப்பட்டுள்ளது.  

## உக்கடம் மேம்பாலம்
உக்கடத்தில் நிலவி வரும் போக்குவரத்து நெரிசலைத் தவிர்க்க உக்கடம் முதல் ஆத்துப்பாலம் மேம்பாலம் வரை கட்டப்பட்டு வருகிறது.
# முத்துக்கவுண்டனூர்



**முத்துக்கவுண்டனூர்** என்பது கோயம்புத்தூர் மாவட்டம் கிணத்துக்கடவு ஒன்றியத்தில் உள்ள ஒரு கிராமம் ஆகும். இக்கிராமம் தமிழ்நாட்டி<nowiki/>ல், பொள்ளாச்சி தாலுகாவிற்கு உட்பட்டது.  

## தொழில்கள்
இம்மக்களின் முக்கியமான தொழில் விவசாயம், தென்னை, தக்காளி மற்றும் மற்ற காய்கறிகள் பெருமளவில் பயிரிடப்படுகின்றன.  

### கோயில்கள்
முத்துமலைமுருகன் கோயிலும் மேலும் பல கோயில்கள் உள்ளன.  

#### காலநிலை
இக்கிராமம் பாலக்காட்டு கணவாயை ஒட்டி அமைந்துள்ளதால் ஆண்டு முழுவதும் இதமான காலநிலையே நிலவுகிறது.
# கோபனாரி



**கோபனாரி** என்பது தமிழ்நாட்டின், கோயம்புத்தூர் மாவட்டத்தில் உள்ள காரமடை வட்டாரத்தில் கேரள எல்லையில் அமைந்துள்ள ஒரு மலைக் கிராமமாகும். இந்தக் கிராமத்தில் மொத்தம் 100 குடும்பங்களைச் சேர்ந்த இருளர் இன மக்கள் வாழ்கின்றனர்.  

## தொழில்
இந்த மக்கள் ஆடு, மாடு மேய்ப்பது மற்றும் தோட்ட வேலைக்குப் போவாது முதன்மையான தொழில் ஆகும். அண்மைக்காலமாக இந்த கிராமப் பெண்கள் சுய உதவிக்குழுக்களை ஏற்படுத்திக்கொண்டு அதன்மூலம் காடுகளில் உள்ள புளிய மரங்களை வனத்துறையிடம் குத்தகைக்கு எடுத்துப் புளியங்காய் பறித்து விற்பனை செய்தார்கள். மேலும் சுற்றுப்பகுதியில் உள்ள காடுகளில் உள்ள உசிலா மரம் எனப் பேச்சுவழக்கில் சொல்லப்படும் ஊஞ்ச மர இலைகளைப் பறித்துவந்து, அந்த இலைகளைக் காயவைத்து, அரப்புத் தூள் தயாரித்து விற்பனை செய்கிறார்கள்.
# பிரடெரிக் வில்லியம் டி கிளர்க்


**பிரடெரிக் வில்லியம் டி கிளர்க்** (Frederik Willem de Klerk 18 மார்ச்சு 1936 - நவம்பர் 11, 2021) என்பவர் தென்னாப்பிரிக்க அரசியல்வாதி, நிறவெறி ஆட்சிக்காலத்தில் கடைசி அரசுத் தலைவராக இருந்தவர். இவர் 1989 முதல் 1994 வரை அரசின் தலைவராக இருந்தார். நிறவெறி இனஒதுக்கல் கொள்கையால் நடந்து வந்த ஆட்சி முறையை முடிவுக்குக் கொண்டு வந்ததில் பங்களித்தார். டி கிளர்க் தென்னாப்பிரிக்காவின் தேசியக்கட்சியின் தலைவராக 1989 முதல் 1997 வரை பதவி வகித்தார்.  
அப்பர்தாய்ட் என்ற நிறவெறி இனஒதுக்கல் ஆதிக்க முறையை மாற்றி இன வேறுபாடு அற்ற சனநாயக ஆட்சி நடைமுறைக்கு வருவதற்கு நெல்சன் மண்டேலாவுடன் இணைந்து செயல்பட்டார்.  

## வாழ்க்கைக் குறிப்புகள்

## பணிகள்
# குறுவேட்டுவச்செய்யுள்


**குறுவேட்டுவச்செய்யுள்** இறந்த தமிழ் நூல்களில் ஒன்று. யாப்பருங்கல விருந்தியுரையில் ஒழிபியலில் உரையாசிரியர்.  

"இனிப் பாவிங்களுட் சமக்கிருதமும் வேற்றுப் பாடையும் விரவி வந்தால் அவற்றையும் அலகிட்டுப் பாசார்த்தி வழங்கப்படும். அவை  
குறுவேட்டுவச்செய்யுள்களாகும்.லோகவிலாசனியும் ,பெருவள நல்லூர்ப் பாசண்டமும் முதலாக உடையன எனக் கொள்க."  
என்று இந்நூலைக் குறிப்பிடுகிறார்.  

எனவே இந்நூல் வேற்று மொழிகள் கலந்த செய்யுட்களால் ஆகியிருத்தல் வேண்டும்.